burgasdotpro/wikipedia huggingface dataset:
Joaquín Sabina

Joaquín Ramón Martínez Sabina (* 12. február 1949, Úbeda, Španielsko) je španielsky spevák, textár a básnik, široko známy v španielsky hovoriacich krajinách.
Vydal 21 albumov, z nich 3 kompilácie v spolupráci s rôznymi umelcami, spoločne naspievané alebo v inej spolupráci. Taktiež komponoval pre rôznych umelcov, ako napríklad Ana Belén alebo Miguel Ríos. Ako spisovateľ vydal deväť kníh s kompiláciami textov piesní publikovaných v týždenníku "Interviú" (Interview).
V roku 2001 utrpel ľahkú mozgovú príhodu ohrozujúcu jeho život, ale uzdravil sa za niekoľko týždňov bez fyzických následkov. Táto udalosť ovplyvnila jeho uvažovanie, uvrhla ho do depresie a spôsobila štvorročnú koncertnú pauzu. Po víťazstve nad depresiou publikoval svoj osemnásty album, "Alivio de luto" (2005).
Madison Square

Madison Square je námestie v New Yorku na Manhattane, ktoré je vytvorené prepojením Piatej Avenue a Broadway. Pomenované je po Jamesovi Madisonovi, čo bol štvrtý prezident Spojených štátov a hlavný autor ústavy Spojených štátov.
Hlavným prvkom námestia je Madison Square Park s rozlohou 2,75 hektárov, ktorý ohraničuje na východe Madison Avenue, na juhu 23. ulica, na severe 26. ulica a na západe Piata Avenue a Broadway.
Park a námestie sa nachádza na severnom konci štvrte Flatiron District.
Rovina súmernosti

Rovina súmernosti je v kryštalografii myslená rovina prechádzajúca stredom kryštálu v smere rovnobežnom s jeho plochami (skutočnými aj možnými), ktorá ho rozdeľuje na zrkadlovo zhodné polovice (značka „m“ z angl. mirror = zrkadlo). Tvary 7 kryštalografických sústav môžu byť súmerné podľa 0 - 7 rovín súmernosti, resp. v kubickej ich môže byť až 9.
Draguignan (mesto)

Draguignan je francúzske mesto, ktoré sa nachádza v departemente Var, v regióne Provence-Alpes-Côte d’Azur. 
Sídli tu delostrelecká škola (École d'Application de l'Artillerie).
Poloha.
Mesto má rozlohu . Najvyšší bod je položený a najnižší bod 
Obyvateľstvo.
Počet obyvateľov je ().
Nasledujúci graf zobrazuje vývoj počtu obyvateľov v obci.
Upper West Side

Upper West Side je časť Manhattanu v New Yorku, ktorá sa nachádza medzi Central Parkom a Hudson River nad Západnou 59. ulicou.
Podobne ako Upper East Side, aj Upper West Side je hlavne obytná a nákupná oblasť, pričom mnoho obyvateľov pracuje vo viac komerčných oblastiach ako Midtown a Lower Manhattan. Táto časť je známa ako domov newyorských liberálnych kultúrnych a umeleckých pracovníkov, čo je v kontraste s Upper East Side, ktorá sa označuje ako domov konzervatívnych komerčných a biznis pracovníkov.
Upper East Side

Upper East Side je časť Manhattanu v New Yorku medzi Central Parkom a East River.
Známa ako "štvrť predaja hodvábu" ('Silk Stocking District'), obsahuje niektoré najdrahšie nehnuteľnosti v Spojených štátoch. Najdrahší penthouse v hoteli Pierre má hodnotu okolo 70 miliónov dolárov a najdrahší mestský dom 75 miliónov dolárov.
Rozhlasová hra

Rozhlasová hra je „pôvodné, pre rozhlas vytvorené dramatické dielo, ktoré predpokladá rozhlasovú realizáciu a reprodukciu“.
Prvá rozhlasová hra bola "Vlk" od E. Waltera (USA) v roku 1922 alebo "A Comedy of Danger" anglického autora R. Hughesa z roku 1924. Prvá slovenská rozhlasová hra je "Sukničkár" Jozefa Joštiaka, ktorá mala premiéru 14. marca 1929.
V období 19231945 boli rozhlasové hry vysielané naživo, od roku 1945 zo záznamu (teda pôvodne magnetofónový pás). V súčasnosti (2004) je rozhlasová hra v útlme.
Rozhlasové hry, môžu byť pre deti a aj pre dospelých.
Hlboký jarok (prítok Hybice)

Hlboký jarok je potok na hornom Liptove, v severovýchodnej časti okresu Liptovský Mikuláš. Je to pravostranný prítok Hybice, meria 3,2 km a je tokom IV. rádu.
Prameň.
Tečie v Liptovskej kotline, v geomorfologickej časti Hybianska pahorkatina, kde pramení v lokalite Sihly v nadmorskej výške približne 935 m n. m.
Opis toku.
Na hornom toku tečie smerom na juhojuhozápad prevažne zalesneným územím, na dolnom toku sa najprv stáča smerom na juh, preteká odlesneným územím a vodný tok sa viacnásobne vlní. Z pravej strany ešte priberá prítok (2,1 km) z južného okraja lokality Sihly, stáča sa na JJV a severovýchodne od obce Hybe ústi v nadmorskej výške cca 769 m n. m. do Hybice.
Flatiron District

Flatiron District je malá časť Manhattanu v New Yorku pomenovaná po budove Flatiron Building na 23. ulici, Broadway a Piatej Avenue. Vo všeobecnosti sa môže ohraničiť 14. ulicou, Union Square a Greenwich Village na juhu, Šiestou Avenue a Chelsea na západe, 28. ulicou a Midtown South na severe a Lexington Avenue/Irving Place, Gramercy Parkom a štvrťou Gramercy na východe.
Stredom prechádza Broadway, začína tu Madison Avenue a 23. ulica a pokračuje na sever. Neďaleko severného konca časti je Madison Square Park, ktorý bol kompletne revitalizovaný v roku 2001.
Chelsea

Chelsea môže byť:
Chelsea (Manhattan)

Chelsea je štvrť vo West Side na Manhattane v New Yorku. Nachádza sa južne od Hell’s Kitchen a Garment District a severne od Greenwich Village a Meatpacking District, ktorý má stred na Západnej 14. ulici. Patrí do komunitnej rady 4 a 5.
Oblasť v tejto štvrti je uvedená v národnom registri historických miest ako Chelsea Historic District.
Niekedy sa Chelsea označuje spolu s časťou Clinton (Hell's Kitchen) ako Midtown West. Miestne noviny sa nazývajú "„Chelsea-Clinton News“."
Mrlianov potok

Mrlianov potok je potok na hornom Liptove, vo východnej časti okresu Liptovský Mikuláš. Je to pravostranný prítok Hybice, má dĺžku 2 km a je tokom IV. rádu.
Prameň.
Tečie v Liptovskej kotline, v geomorfologickej časti Hybianska pahorkatina, kde pramení v lokalite Nad Peňažným v nadmorskej výške približne 810 m n. m., SSV od obce Hybe.
Opis toku.
Od prameňa tečie severojužným smerom, na hornom toku lesnatým prostredím, ktoré na dolnom toku prechádza do podhorských lúk. Z pravej strany najprv priberá krátky prítok spod kóty 807,0 m a z ľavej strany prítok spod kóty 804,0 m. Následne preteká lokalitou Gerlachovo, kde sa esovito stáča a podteká diaľnicu D1. Severovýchodne od Hýb, pri areáli poľnohospodárskeho družstva, ústi v nadmorskej výške cca 716 m n. m. do Hybice.
Špáradlo

Špáradlo je pomôcka na čistenie medzizubných priestorov. Je to tenká podlhovastá tyčinka zakončená hrotom, a to buď na jednej alebo na oboch stranách. Najčastejšie je vyhotovené z dreva či z plastu, avšak v minulosti sa vyrábalo aj z kostí zvierat.
Impregnácia

Impregnácia alebo impregnovanie môže byť:
Impregnácia môže byť:
Krátky potok

Krátky potok môže byť:
Kostol San Luigi dei Francesi

Kostol San Luigi dei Francesi (, , ) je kostol v Ríme, v blízkosti Piazza Navona.
Kostol navrhol Giacomo della Porta a v rokoch 1518 až 1589 postavil Domenico Fontana. Je to francúzsky národný kostol, ktorý je zasvätený Ľudovítovi IX. 
Najvzácnejšie diela sú tri oltárne maľby Caravaggia v Contarelliho kaplnke naľavo od hlavného oltára. Tieto opisujú život apoštola Matúša. Sú prvými náboženskými maľbami autora. Vznikli v rokoch 1597 až 1602 a vyznačujú sa pre Caravaggia typickými svetelnými efektami.
Adam Petrouš

Adam Petrouš (* 19. september 1977, Praha, Česko-Slovensko, dnes Česko) je český profesionálny futbalista, obranca, ktorý v súčasnej dobe hrá v Slovane Liberec. Predtým prešiel klubmi ako Ankaraspor, Austria Viedeň, Kazaň, Slavia Praha či Sparta Praha.
Zdroj.
Anthropolatri

Anthropolatri je dnes už neexistujúca black metalová skupina z Ukrajiny. Texty sú zamerané na vojnu proti kresťanstvu a slovanské pohanstvo.
História.
Skupina bola založená v roku 1997 v ukrajinskom meste Vinnytsia Radogostom a Vogneslavom. V roku 1998 vydali album "Vozradujsia, Zemľa!" a následne v 1999 "V svete kostrov - In the Light of Flames". Po vydaní albumu "Voľa Sviatoslava" sa obaja presťahovali do Nemecka a onedlho sa skupina rozpadla.
Polyakrylamidový gél

Polyakrylamidový gél (PAGE) sa využíva pri štúdiu proteínov. Prvýkrát bol použitý v roku 1959 Raimondom a Weintraubom. Elektroforéza v PAGE sa využíva pri štúdiu proteínov a nukleových kyselín s menšou molekulovou hmotnosťou.
Výhody:
- priehľadnosť
- mechanická stabilita
- chemická inertnosť
- stabilita voči pH
- nerozpustnosť vo väčšine rozpúšťadiel
PAGE je pripravovaný z analyticky čistých východiskových materiálov, ktorých vzájomný pomer má vplyv na hustotu a veľkosť pórov gélu. Koncentrácia akrylamidu býva od 3 do 30%, čo umožňuje separovať látky od 102 Daltonov do 106 Daltonov.
West Side

West Side označuje časť ostrova Manhattan, ktorá ohraničuje Hudson River a stojí oproti New Jersey. Piata Avenue, Central Park a Broadway ju delia od East Side. Hlavné štvrte West Side sú (zo severu na juh) West Harlem, Morningside Heights, Manhattan Valley, Upper West Side, Midtown, Chelsea (Manhattan)Chelsea, West Village, SoHo a Tribeca. Ôsma Avenue a West Side subway prepájajú všetky časti West Side. Hlavné severojužné ťahy vo West Side sú Henry Hudson Parkway na severe a West Side Highway na juhu. Hudson River Greenway ich delí od západného pobrežia ostrova.
East Side

East Side je časť ostrova Manhattan, ktorá hraničí s East River a smeruje k Brooklynu a Queensu. Od West Side ju oddeľuje Piata Avenue, Central Park a Broadway. Hlavné štvrte East Side sú (zo severu na juh) East Harlem, Upper East Side, Midtown, Union Square, East Village a Lower East Side. Hlavné severojužné ťahy sú Franklin D. Roosevelt East River Drive a Harlem River Drive, ktoré sú vo väčšine svojej dĺžky oddelené od východného pobrežia ostrova pomocou Manhattan Waterfront Greenway.
Davidoff Swiss Indoors

Davidoff Swiss Indoors je tenisový turnaj pre mužských profesionálnych hráčov, ktorý sa hrá od roku 1975 v Bazileji. Patrí do International Series a hrá sa na tvrdom povrchu v hale. Najviac titulov (3) získali Stefan Edberg a domácí hráč Roger Federer.
Sigilum (mágia)

Sigilum je symbol, vytvorený pre určitý magický účel. Je kombináciou rôznych jednoduchších symbolov a geometrických znakov, z ktorých má každý svoj význam a zmysel.
Slovo "sigilum" je prezvaté z . Mohlo by sa vzťahovať aj k . Sigilum môže mať abstraktnú, grafickú alebo polo abstraktnú formu.
Symbol, resp. sigilum predstavuje najúčinnejší spôsob komunikácie s podvedomím. "„Sigilá fungujú vďaka podvedomej stimulácii vôle, čo umožňuje obísť myseľ.“"
Historické použitie.
"Sigilárna mágia" (alt. "sigilická mágia") je bežným magickým postupom. Symboly a znaky boli vždy nástrojmi mágov a alchymistov. Staré germánske spojené runy môžu byť príkladom.
V stredovekej obradnej mágii sa sigilum obyčajne vzťahovalo k okultným znakom. Reprezentovali rôznych anjelov a démonov, ktorých bolo potom možné volať. Grimoáre (knihy magických návodov a postupov) boli plné takýchto sigilí. Napríklad "Malý kľúč Šalamúna" obsahuje sigilá 72 pekelných princov. Takéto znaky sa považujú za ekvivalenty pravých mien magických entít, pretože ich bežné mená sa často opakujú, a teda tieto pravé zaručujú určitú mieru kontroly nad nimi.
Sigilá môžeme nájsť aj v židovskom mysticizme a kabalistickej mágii, na ktorých stojí väčšia časť západnej magickej tradície. Príkladom môže byť "Sefer Raziel ha-Malach" ("Kniha anjela Raziela").
Súčasné použitie.
Do súčasnosti tento koncept uviedol najmä Austin Osman Spare, ktorý publikoval metódu, pri ktorej sa písmená slov vety zámeru (priania) redukujú do abstraktného tvaru. Toto sigilum je následne nabité vôľou tvorcu. Technika sa volá "sigilizácia" a je ústredným prvkom chaos mágie. Vďaka individuálnemu charakteru chaos mágie jej zástancovia vyvinuli množstvo vlastných spôsobov sigilizácie, takže dnes je striktná definícia nemožná. Sigilá sa používajú buď ako magické písmo alebo sa nimi tvoria myšlienkové tvary. V princípe má sigilizácia tri základné fázy, ktoré sa pokladajú za spoločné všetkým technikám: sigilum sa vytvorí, nabije a zabudne. Po vytvorení sa znak nabije v tranze (počas tranzu je myseľ naň zameraná čo najdlhšie) a následne je vymazaný z vedomia. Tak môže klesnúť prianie do podvedomia a začať pôsobiť bez zásahov vedomého cenzora. Podrobnejšie sa o tom píše napr. v "Liber Null &amp; Psychonaut".
Dnes sa sigilá objavujú vo všetkých druhoch magických médií: fyzické, astrálne a mentálne. Vizuálne symboly sú tradičné stále najpopulárnejšie, ale vyskytujú sa už aj sluchové a hmatové sigilá.
"Hypersigilum" je výtvarné umenie s magickým významom a myšlienkovým nábojom, ktoré vzniká pomocou upraveného postupu sigilizácie. Tento kontextuálny význam uviedol Grant Morrison vo svojich komiksoch. Podľa jeho vyjadrenia komiks "Invisibles" je hypersigilum.
Termín "sigilum" () použil R. A. LaMothe v animovanej série "ChiMera". Nazval tak starý magický predmet, ktorý obsahuje kľúče k záchrane alebo záhube ľudstva. Predmet obsahuje šesť magických rún.
Ondskapt

Ondskapt je švédska blackmetalová skupina založená v roku 2000 v Štokholme. Texty sa zaoberajú najmä satanizmom a nenávisťou ku kresťanstvu. „Ondskapt“ vo švédčine znamená „vytvorený/í zlom“.
Július Virsik

JUDr. Július Virsik, (* 27. september 1908, Malacky – † 16. máj 1993, Bratislava) bol slovenský právnik, katolícky intelektuál a básnik.
Životopis.
Vyštudoval právo v Bratislave. Počas štúdií sa zúčastňoval vysokoškolského života na katolíckom internáte Svoradov, kde viedol viacero polemík s Gustávom Husákom. Postgraduálne štúdium absolvoval v Mníchove v roku 1930 so zameraním na cirkevné a rodinné právo. Aj po skončení štúdií pripravoval na internáte Svoradov študentov po vedeckej stránke so zameraním na právo."
Pred vznikom samostatnej Slovenskej republiky (1939) pôsobil v spoločnej právnej kancelárii s Ferdinadom Ďurčanským. Po vzniku štátu však nesúhlasil s viacerými nedemokratickými prvkami, ktoré sa objavili v ústave. Bol právnym poradcom slovenských katolíckych biskupov.
Ako advokát pôsobil v Bratislave až do roku 1949, kedy ho nastupujúci komunistický režim ako nepohodlného pozbavil právnickej profesie a násilne vysťahoval z Bratislavy do Stupavy. Pracoval ako robotník a neskôr právny úradník v rôznych slovenských cementárňach.
Patril k tým, ktorí vedeli o stalinských zverstvách, ktoré pár rokov predchádzali zverstvám hitlerovským. Preto ani nevítal sovietsku prítomnosť či už v povstaní, alebo s Benešom v roku 1945, či s Gottwaldom a Husákom v roku 1948. V roku 1968 bol skeptický aj ohľadne Dubčekovho komunistického tzv. “socializmu s ľudskou tvárou”.
Bol Stredoeurópanom po kultúrnej aj po jazykovej stránke, ovládal maďarčinu, nemčinu, češtinu, latinčinu, taliančinu a francúzštinu. Celý život až do smrti amatérsky písal básne.
Jeho synom je slovenský matematik a exilový publicista George Virsik.
Virsikov kresťanský svetonázor.
Tido J. Gašpar si na ideologickú debatu medzi Gustávom Husákom ako zástupcom mladých vysokoškolákov – komunistov a Júliusom Virsikom ako reprezentantom vysokoškolákov – katolíkov na tému, či je možná spolupráca medzi katolíkmi a komunistami, na ktorú ho pozval Vladimír Clementis, vo svojich "Pamätiach II." spomína takto:
Auckland (vulkanické pole)

Auckland je v súčasnosti neaktívne vulkanické pole, rozkladajúce sa na ploche cez 140 km² v okolí najväčšieho novozélandského mesta Auckland. Pole je tvorené viac ako 50 vulkanickými centrami (troskovými kužeľmi a maarmi), má eliptický tvar (najväčšía šírka je 29 km) a jeho vek je datovaný na neskorý pleistocén (144 000 rokov). V horninovom zložení prevládajú alkalické bazalty až bazanity. Posledná erupcia sa odohrala približne pred 600 rokmi, počas nej vznikol ostrov Rangitoto.
Bonarka City Center

Bonarka City Center je nákupné centrum v južnej časti Krakova. Rozkladá sa na ploche 17,5 hektárov v bývalej priemyselnej zóne. Prvá fáza bola otvorená v novembri 2008 a obsahuje hypermarket s rozlohou 18-tisíc m² a 20 hlavných nájomníkov, kino, 230 malých a stredných obchodov a 3 500 parkovacích miest.
Základné údaje:
MyHeritage

MyHeritage je sociálna sieť zameraná na rodinu, ktorá umožňuje svojim používateľom vytvárať online rodokmene, zdieľať fotografie, plánovať rodinné stretnutia a vyhľadávať predkov. 
Služba MyHeritage je známa aj technológiou, ktorá umožňuje rozpoznávať tváre nahratých fotografií a porovnávať ich s fotografiami celebrít.
Spoločnosť MyHeritage bola založená roku 2003 a sídli v obci Bnei Atarot blízko Tel Avivu. V septembri 2008 mali stránky 26,5 miliónov registrovaných používateľov, databázu 5 miliónov rodokmeňov a 275 miliónov pridaných používateľských profilov. 17615 používateľov je zo Slovenska. Služby MyHeritage sú bezplatné do 250 osôb v rodokmeni a lokalizované do slovenčiny.
Akvizícia.
22. septembra oznámila spoločnosť MyHeritage odkúpenie spoločnosti Kindo, konkurenčné sociálne siete prevládajúce v Európe.
Genealogický softvér.
Spoločnosť MyHeritage vyvíja okrem online služieb MyHeritage.sk rovnako genealogický softvér Family Tree Builder, umožňujúci využitie pokročilých genealogických funkcií i bez pripojenia na internet. Family Tree Builder je freeware a je preložený do 23 jazykov vrátane slovenčiny a češtiny.
Štefan Ambrózy-Migazzi

Gróf Dr. Štefan Ambrózy-Migazzi ("de Séden et Wall et Sonnenthurm"; * 5. marec 1869, Nice, Francúzsko – † 31. august 1933, Tana, Maďarsko) bol dendrológ, zakladateľ a mecenáš Arboréta Mlyňany.
Život.
Narodil sa v Nice v rodine baróna Ľudovíta Ambrózyho de Sedén (* 1831† 1892) a jeho manželky grófky Agáty Mária Gobertina Erdődy de Monyorókerék et Monoszló (* 1831† 1914). Študoval právo vo Viedni a v Budapešti. 16. augusta 1913 bol spolu so svojimi bratrancami Ľudovítom a Júliusom povýšený do grófskeho stavu a v roku 1918 mu bolo panovníkom povolené zdvojenie priezviska na Ambrózy-Migazzi, spojenie erbov a prídomkov. 
Jeho záľuba v drevinách sa začala už v detstve a ďalej sa rozvíjala cestovaním po južnej Európe. Tieto mu boli inšpiráciou pre výstavbu arboréta. V roku 1892 sa oženil s Antóniou Migazziovou, čím získal veľkostatok v Mlyňanoch (dnes súčasť obce Tesárske Mlyňany) kde založil arborétum. Neskôr k nemu dokúpil dubovo-hrabový lesík vo Vieske nad Žitavou. Jeho cieľom bolo sústrediť v arboréte čo najviac cudzokrajných drevín.
V roku 1914 opustil Mlyňany a odsťahoval sa k matke do Tane vo Vašskej župe. Tu v obci Kám roku 1916 kúpil majer Jeli, aj so pozemkom, na ktorom založil arborétum.
Calvinov-Bensonov cyklus

Calvinov-Bensonov cyklus alebo C3 cyklus (prvé stále produkty, ktoré pri ňom vznikajú, obsahujú 3 atómy uhlíka) je chemická reakcia objavená Melvinom Calvinom (spolu s Andrew Bensonom a James Basshamom). 
Calvin-Benson cyklus je názov pre množinu chemických reakcií fotosyntézy, ktorá nevyhnutne nevyžaduje svetlo. Samotný cyklus je nepriamo aktivovaný svetlom, lebo fotosyntéza je zodpovedná za vznik ATP a NADPH, ktoré sú spotrebovávané v Calvin-Benson cykle. Cyklus je životne dôležitým krokom v tmavej reakcii fotosyntézy, ktorá sa vyskytuje v zelených rastlín. Tento cyklus využívajú predovšetkým rastliny miernych a chladných pásiem.
Význam má pre syntézu glukózy z CO2 za pomoci vysoko energetických látok ATP a NADPH.
Skladá sa z 3 fáz:
Cyklus sa tak uzatvára. Z troch molekúl ribulóza-1,5-bisfosfátu a troch molekúl CO2, vzniknú tri molekuly ribulóza-1,5-bisfosfátu a jedna molekula glyceraldehyd-3-fosfátu.
Celková chemická reakcia Calvin-Bensonovho cyklu:
kde Pi je anorganický fosforečnan.
Ržev

Ržev () je prvým mestom na hornom toku Volgy v centrálnom Rusku. Leží na juhu Tverskej oblasti, necelých 200 km západne od Moskvy. Na rozlohe 56,17 km² tu žije 60 667 obyvateľov (2006). Mesto je centrom Rževského rajónu.
Ržev je mestom od roku 1775, aj keď prvé písomné zmienky pochádzajú už z 13. storočia . Od konca 19. storočia je Ržev križovatkou železníc Riga – Moskva a (Petrohrad –) Lichoslavl - Briansk. Počas sovietsko-nemeckej vojny tu prebiehali jedny z najkrvavejších bitiek – bitka o Ržev a operácia Mars. Mesto bolo prakticky zničené. V deň oslobodenia ostalo v meste z desaťtisícov ľudí iba 150. Po vojne bolo mesto obnovené.
Jaroslav Tůma

Jaroslav Tůma (* 1956, Praha) je český organista, čembalista a pedagóg.
Absolvoval konzervatórium a Akadémiu múzických umení v Prahe u profesorov Milana Šlechtu a Zuzany Růžičkovej. Už počas štúdií získal množstvo ocenení v medzinárodných súťažiach, napríklad za organovú interpretáciu v Linci, v Prahe, v Lipsku. Zúčastnil sa mnohých festivalov (Pražská jar, Internationale Orgelwoche Nuernberg, Musikfestspiele Dresden, Flanderský festival). Zvíťazil v improvizačných súťažiach v Norimbergu (1980) a v Haarleme (1986). Od roku 1990 vyučuje na pražskej HAMU.
Troll (hudobná skupina)

Troll je nórska blackmetalová hudobná skupina založená v roku 1992, vtedy 14 ročným Nagashom. Nagash začal písať texty s Glaurungom a Fafnirom, ktorí onedlho odišli. Nagash pokračoval a v roku 1995 vydal EP "Trollstorm Over Nidingjuv". V 1996 vydal album "Drep de Kristne", čo v preklade znamená "zabiť kresťanov". Texty piesní týchto albumov sú silno protikresťanské.
V roku 2000 sa Fafnir, teraz pod menom Sinister Minister Twice, opäť pridal do skupiny. Následne ešte v ten rok spolu vydali "The Last Predator" a o rok nato "Universal". Texty týchto album boli hlavne v angličtine (predchádzajúce dva boli kompletne v nórčine) a ich hudba už nebola taká agresívna.
V roku 2008 dal Nagash dokopy novú kompletnú zostavu a momentálne pripravujú nový album.
Existuje ešte ďalšia skupina z Nórska s názvom Troll, tá však vydala len jeden demo album v roku 1994.
Spawn of Possession

Spawn of Possession je death metalová skupina z mesta Kalmar, Švédsko, založená v roku 1997. 
Hudba.
Kapela hrá atypickú formu technického death metalu výrazne ovplyvnenú hlavne klasickou hudbou ale aj džezom. Ich hudba obsahuje zložité gitarové techniky, časté zvraty a striedania harmonií, časté nepravidelné, nepárne taktovania a technicky náročné rýchle tempá.
História kapely.
Kapelu založili gitaristi Jonas Bryssling a Jonas Karlsson a bubeník Dennis Röndum s cieľom vniesť na death metalovú scénu niečo nové. V roku 2000 po nahratí prvého demo albumu "The Forbidden" prichádza do kapely basgitarista Nick Dewerud. V roku 2001 po nahratí ďalšieho dema "Church of Deviance" podpísali zmluvu s hudobným vydavateľstvom Unique Leader Records. Rok 2002 sa u kapely spája s prípravou a vydaním prvého štúdiového albumu "Cabinet". V roku 2006 vydávajú v inom vydavateľstve Neurotic Records druhý album pod názvom "Noctambulant". Na tomto albume sa prvýkrát objavujú vokály nového speváka Jonasa Renvaktara. Dovtedy robil vokály bubeník Dennis. V roku 2007 Dennis Röndum opustil skupinu, na jeho miesto nastúpil v roku 2008 Richard Schill. Kapelu opustil aj ďalší zakladajúci člen gitarista Karlsson a aj basgitarista Dewerud. 
V júni 2009 prichádza zo skupiny Necrophagist posila v podobe gitaristu Christiana Münznera a vokalistu Matta Chalka, ktorý viedol istý čas tazmánske zoskupenie Psycroptic.
V septembri roku 2010 sa vracia do skupiny zakladateľ Dennis Röndum, ktorý nahrádza Matthewa Chalka na pozícii vokálov, zostava sa chystá nahrávať svoj tretí štúdiový počin. Tretí album Incurso skupina vydáva v marci 2012.
Vplyvy.
Spawn of Possession citujú, že ich hudobné vzory sú skupiny Death, Morbid Angel, Suffocation, Gorguts ale aj barokoví a klasickí umelci najviac Johann Sebastian Bach, Dmitrij Šostakovič alebo Sylvius Leopold Weiss.
WRC

WRC môže byť:
World Rally Championship

World Rally Championship môže byť:
Kráľovná zo Sáby

Kráľovná zo Sáby (hebrejsky מלכת שבא, arabsky ملكة سبأ, ge'ez "ንግሥተ ሳባ") bola vládkyňou starovekého kráľovstva spomínaného v Starom zákone. Vyskytuje sa v hebrejskom Starom zákone, konkrétne v Prvej knihe kráľov a Druhej knihe kroník, ale tiež v Novom zákone, Koráne a etiópskych legendách (napr. dielo "Nádhera kráľov" napísaná v jazyku Ge'ez v 12. storočí), kde ju Etiópania nazývajú menom Makeda (Ge'ez "ማክዳ mākidā"), ale jej meno bolo v rôzných krajinách a rôzných dobách iné. V islamskej tradícii je známa ako Bilkis.
V starozákonnej genealógii národov sú Saba, Šaba (Šeba) a Dadan (Dedán) uvedení ako syn a vnuci Chusa (Kúša), ktorý je synom Noemovho (Noachovho) syna Chama. V Biblii sa územie dnešnej Etiópie, Saudskej Arábie, Eritrey, Jemenu a Somálska nazýva Kúš.
Podľa Biblie kráľa Šalamúna navštívila v Jeruzaleme africká kráľovná zo Sáby, ktorá prišla s početným sprievodom na ťavách a priniesla kráľovi množstvo darov, napr. vonné oleje, zlato a drahokamy.
Iná teória pramení z legendy o kráľovnej zo Sáby z kanaánskeho náboženského rituálu Hieros gamos. To by vysvetľovalo, prečo kresťanský etiópsky cisársky rod odvodzoval svoj pôvod od nemanželského syna kráľa Šalamúna a kráľovnej zo Sáby Menelika I.. Posledný etiópsky cisár Haile Selassie mal údajne pochádzať z 225. generácie potomkov kráľa Šalamúna a kráľovnej zo Sáby.
Venera-11

Venera-11 () bola sovietska planetárna sonda, ktorá v rámci programu Venera skúmala planétu Venušu. Let sa uskutočnil v roku 1978. Sonda zložená z orbitálnej časti a pristávacieho puzdra sa úspešne dostala k planéte Venuši a pristávacie puzdro s vedeckými prístrojmi pristálo na povrchu planéty. Podľa COSPAR bola sonda katalogizovaná ako 1978–084A.
Konštrukcia.
Hmotnosť sondy bola asi 4700 kg okrem paliva, z toho pristávacie puzdro (tiež pristávací modul) 1600 kg. Jej súčasťou bola francúzska aparatúra Sigma 2MS slúžiaca na snímanie zábleskov žiarenia gama, vlastný motor a vysielacia aparatúra. 
Puzdro bolo vybavené padákovým systémom, ktorý obsahoval výťažný a brzdiaci padák. Ďalej tu bol hmotový spektrometer, plynový chromatograf Sigma, aparatúra Groza a množstvo ďalších prístrojov. 
Priebeh misie.
Po rannom štarte 9. septembra 1978 z kozmodrómu Bajkonur sa dostala vďaka rakete Proton-K/D-1 na parkovaciu dráhu okolo Zeme a odtiaľ na dráhu k Venuši. V priebehu letu boli prevedené dve letové korekcie (16. septembra a 17. decembra 1978). Krátko po druhej korekcii začalo podchladzovanie pristávacieho puzdra a 23. decembra došlo k jeho odpojeniu od sondy. Dráha sondy bola upravená tak, aby umožnila prenos vysielania z puzdra na 73,5 miliónov km vzdialenú planétu Zem a potom sa dostala na dráhu okolo Slnka, čím sa stala jeho umelou družicou. 
Puzdro na Venuši.
Štyri dni po štarte konštrukčne rovnakej Venery 12, ktorá štartovala zo Zeme o týždeň neskôr, puzdro vstúpilo do atmosféry planéty rýchlosťou 11,2 km/s a bolo ňou pribrzdené pri preťažení 150 G na 270 m/s. Vo výške 65 km nad povrchom sa oddelil horný kryt a otvorili sa padáky. Vo výške 47 km zostup pokračoval na kovovom prstenci. V priebehu zostupu bolo vykonané meranie parametrov atmosféry (napr. množstva ozónu) a bola zaznamenaná vysoká frekvencia bleskov (25 za sekundu). Vo výške 30 km sa rýchlosť zmiernila na 20 m/s, vo výške 10 km bola teplota už 400 °C. Po hodinovom zostupe pristálo puzdro na osvetlenej časti planéty. V extrémnych podmienkach (teplota 446 °C, tlak 8,92 MPa) vydržalo pracovať 95 minút. Nevyhotovilo žiadnu snímku.
Potkanokengura červenkastá

Potkanokengura červenkastá () je druh potkanokengury, patrí do vačkovcov.
Výskyt.
Vyskytuje sa na východe Austrálie.
Základné údaje.
Váži 2,5 až 3,5 kg a je dlhá 34 - 40 cm. Chvost má dĺžku 40 - 48 cm.
Rozmnožovanie.
Má zvyčajne 1 mláďa, ktoré opúšťa vak po 16 týždňoch.
Valabia quokka

Valabia quokka ("Setonix brachyurus") je malá zavalitá kengura s nápadne mohutnou hlavou a hustým kožuchom.
Dĺžka tela je 40 – , hmotnosť 2,7 – . Ako iné kengury, quokka je bylinožravec.
Výskyt.
V juhozápadnej Austrálii bola pôvodne veľmi rozšírená, neskôr z pevniny takmer úplne vymizla. V súčasnosti sa vyskytujú v prírode len v západnej Austrálii a najväčšia kolónia sa nachádza na Rottnest Island, ostrove blízko mesta Perth. Dáva prednosť hustej vegetácii, prispôsobila sa však i suchším pomerom a otvorenej krajine.
Zaujímavosti.
Valabia quokka je jednou z prvých kengúr, ktoré si Európania všimli. Už roku 1696 bola opísaná ako "akási krysa veľkosti mačky domácej".
Valabia červenonohá

Valabia červenonohá ("Thylogale stigmatica") patrí k menším kengurám. Má rovnako ako jeho najbližší príbuzní pomerne zavalité telo a je červenavo sfarbený. Líši sa od ostatných podobných druhov svojími do červena zafarbenými zadnými nohami.
Výskyt.
V niekoľko poddruhoch pozdĺž východného pobrežia od severného Nového Južného Walesu až po špičku Yorského polostrova. Je to zviera žijúce v miernom pásme tropických dažďových lesov, preto ho pomerne ľahko poznáme.
Zaujímavosti.
Túto kenguru stretneme v dažďových lesoch východného pobrežia zrejme najčastejšie. Je súmrakovým a nočným zvieraťom a večer vylieza z húštinách na paseky za potravou. Možno ho tu dobre pozorovať. Za potravu mu slúži predovšetkým spadané listí, živí sa však i rôznymi plodmi a hubami.
Mayor Island

Mayor Island (alebo Tuhua) je menší, len široký ostrov, nachádzajúci sa neďaleko pobrežia Severného ostrova v zálive Bay of Plenty. Ostrov je pozostatkom štítovej sopky, ktorá sa vyformovala pred 120 000 až 35 000 rokmi. Jeho vrchol tvorí kaldera s priemerom , ktorá vznikla v dvoch (alebo troch) vulkanických fázach, posledná končila pred cca 7 000 rokmi (± 200 rokov). Depozity tefry, vyvrhnuté počas formovania kaldery, pokrývajú povrch Severného ostrova vrstvou hrubou cez . V kaldere sa nachádza aj niekoľko lávových dómov a lávových prúdov z postkalderového štádia vulkanizmu.
Avion Shopping Park

Avion Shopping Park je nákupné centrum:
Davidoff Swiss Indoors 2008

Davidoff Swiss Indoors 2008 bol tenisový turnaj okruhu ATP, ktorý sa hral od 20. októbra do 26. októbra 2008 v Bazileji v hale na tvrdom povrchu.
Helga Rolfe

Helga Rolfe je fiktívnou postavou trilógie "Meet Helga Rolfe" (Stretnúť Helgu Rolfe) od Jamesa Hadley-Chasea. Trilógia pozostáva z románov "An Ace Up My Sleeve" (Eso v mojom rukáve), "The Joker in The Pack" (Žolík v talóne) a "I Hold The Four Aces" (Držím štyri esá).
Helga Rolfe sa narodila v roku 1928 v USA na Floride ako Helga Schmidt. Jej otec bol Švajčiar (z nemecky hovoriacej časti) a matka Američanka. Časť svojho života prežila v Ženeve, kde sa naučila plynulo nemecky a francúzsky. Vyštudovala ekonómiu na Harvardovej univerzite.
Už od detstva sa cítila byť osamelá. Kvôli nadmernej inteligencii si nemala čo povedať so spolužiakmi, nemala súrodencov, otec právnik bol stále zaneprázdnený svojou firmou. Matka bola hlboko veriaci človek. Svoj voľný čas trávila v kostole alebo na cirkevných podujatiach. Vďaka tejto osamelosti sa u nej vyvinula nymfománia.
Ako dvadsaťsedemročná nastúpila do právnickej kancelárie ako sekretárka význačného floridského právnika Archera. Stala sa jeho milenkou. Archer jej potom navrhol, aby sa z vypočítavosti vydala za jedného z najbohatších ľudí na svete Hermanna Rolfeho, impotentného sadistického mrzáka, ktorý mal z prvého manželstva dcéru, ktorá ním pohŕdala.
Lucas Douglas

Lucas Douglas je fiktívna postava v seriáli Dr. House, ktorú stvárňuje Michael Weston. Je detektív, ktorý pracuje pre Grega Housea. House si ho najal, aby špehoval Wilsona ako aj jeho tím počas diagnostikovania.
Stacy Warnerová

Stacy Warnerová je fiktívna postava v seriáli Dr. House, ktorú stvárňuje Sela Wardová. Je Houseova ex-priateľka, ktorá ho vyhľadala potom, ako jej manžel Mark začal mať zdravotné problémy.
Michael Tritter

Michael Tritter je fiktívna postava v seriáli Dr. House, ktorú stvárňuje David Morse. Je detektív, ktorý sa snaží zničiť Grega Housea, kvôli jeho prístupu k pacientom a aj k sebe samému. Housea zradili skoro všetci, dokonca aj jeho najlepší priateľ Wilson uzavrel dohodu, že bude proti nemu svedčiť.
Taranaki

Taranaki (alebo Mount Egmont) je v súčasnosti neaktívny stratovulkán, nachádzajúci sa v centrálnej časti Severného ostrova bokom od hlavnej vulkanickej reťaze, na západnom pobreží na Novom Zélande. Sopka má výšku 2 518 m a jej masív je budovaný prevažne andezitmi (je to najväčší andezitový masív krajiny). Sopka má symetrický kužeľový tvar, vďaka čomu je využívaná ako filmárska kulisa (napr. vo filme Posledný samuraj, kde "„zastupovala“" japonskú sopku Fudžisan).
Taranaki vznikla približne pred 135 000 rokmi, posledná erupcia sa odohrala v druhej polovici 19. storočia. Sopka, presnejšie kruh na vrchole s polomerom 9,6 km, tvorí národný park Egmont National Park, založený v roku 1900 ako druhý národný park na Novom Zélande.
Lawrence Kaplow

Lawrence "Larry" Kaplow je americký televízny scenárista a producent známy vďaka jeho práci na seriáli televízie FOX "Dr. House". Vyhral ocenenie "Writers Guild of America" za "hlavný televízny scenár, epizodická dráma" za epizódu seriálu "Dr. House" "Pitva" (2x02).
Okrem scenáru k "Dr. Houseovi", Kaplow napísal scenár pre seriáli "Family Law", "Hack" a "K-Ville". Od písania scenáru k Dr. Houseovi odišiel po tretej sérii kvôli vývojovej zmluve s 20th Century Fox, ale vrátil sa k 5. sérii ako scenárista a výpomocný výkonný producent.
Zoologická záhrada Spišská Nová Ves

Zoologická záhrada Spišská Nová Ves (iné názvy: Zoologická záhrada v Spišskej Novej Vsi, ZOO Spišská Nová Ves) je najmenšia a zároveň najmladšia zoologická záhrada na Slovensku, nachádzajúca sa na juhovýchode intravilánu mesta Spišská Nová Ves. Je členom Únie českých a slovenských ZOO (UCSZ) a Slovenskej asociácie ZOO (SAZZ). Má rozlohu 8,5 ha, chová približne 70 živočíšnych druhov s celkovým počtom 250 jedincov. Súčasťou areálu je arborétum s 30 druhmi drevín.
Poloha.
Areál ZOO sa nachádza na Sadovej ulici, v tesnej blízkosti sídliska Tarča. Rozkladá sa v mestskom parku, areálom preteká potok Holubnica.
História.
ZOO bola založená v máji 1989 a v októbri toho istého roka získala od Ministerstva kultúry Slovenskej republiky oprávnenie na chov chránených druhov živočíchov. Od 1. januára 2000 je príspevkovou organizáciou mesta. 23. júla 2008 povodeň na potoku Holubnica zasiahla aj ZOO.
Vladimír Kožuch

Vladimír Kožuch (* 15. október 1975, Malacky, Slovensko) je bývalý slovenský reprezentačný futbalový útočník. V súčasnosti je trénerom slovenského klubu Záhoran Kostolište.
Palisáda

Palisáda môže byť:
Hawthornský efekt

Hawthornský efekt alebo Hawthornov efekt je jav pri pokusoch s ľuďmi či štúdiách na ľuďoch:
Dôsledkom hawthornského efektu (ak v danom prípade platí) sú nesprávne výsledky danej štúdie. Pre podnikové hospodárstvo z hawthornského efektu v užšom zmysle vyplýva aj to, že pracovné výkony nezávisia len od objektívnych pracovných podmienok, ale aj od sociálnych faktorov.
Hawthornský efekt hovorí aj, že každá zmena, aj tá negatívna, vedie krátkodobo k zlepšeniu.
Hawthornský efekt (v užšom zmysle) bol opísaný v 50. rokoch a opiera sa o staršie pozorovacie štúdie skupín ľudí v 20. rokoch v továrňach Hawthorne Works v štáte Illinois v USA, v ktorom firma Western Electric menila náhodne intenzitu osvetlenia pracoviska. Počas experimentovania sa aj náhodne zvyšovala produktivita. Po skončení experimentov poklesla na pôvodnú, ktorú mala aj kontrolná skupina, na ktorej sa neexperimentovalo.
Cesta II. triedy 505 (Slovensko)

Cesta II. triedy 505 je cesta II. triedy na Slovensku v Bratislavskom kraji. Začína sa v Bratislave v Lamači a končí v Stupave. Cesta poskytuje alternatívne prepojenie medzi Bratislavou a Stupavou okrem diaľnice D2 a cesty I/2 a je využívaná aj ako spojenie závodu Volkswagen so Stupavou. Jej celková dĺžka je 10,488 km a nachádzajú sa na nej tri mosty. 
Cestu na území mesta Bratislava spravuje Magistrát, za hranicami mesta od závodu Volkswagen až po Stupavu ju spravujú Regionálne cesty Bratislava. 
Priebeh.
Začiatok cestnej komunikácie sa nachádza v bratislavskom Lamači, kde sa začína na križovatke I/2 a D2 a prechádza okolo novo budovaného centra Bory smerom k Volkswagenu a križovatke s budúcou diaľnicou D4. Ďalej pokračuje cez usadlosť Poľný mlyn, prechádza do okresu Malacky, pokračuje ponad diaľnicu D2, vchádza do Stupavy a v časti Mást sa pripája na cestu I/2, kde končí.
História.
Pôvodne cesta viedla z Bratislavy zo Šafárikovho námestia (križovatka s I/2 a I/61 v peáži) do Devína a ďalej do Devínskej Novej Vsi, kde mala pokračovať do Rakúska. Na začiatku 50-tych rokov sa rozhodlo, že most cez rieku Morava nebude obnovený a cesta bola namiesto toho z Devínskej Novej Vsi predĺžená do obce Mást (dnes mestská časť Stupavy) na križovatku s cestou I/2 v trase vedúcej po dnešnej Opletalovej ulici a cez dnešný areál Volkswagenu. V súvislosti s výstavbou Bratislavských automobilových závodov (BAZ) začiatkom 70-tych rokov bola vybudovaná nová komunikácia a cesta preložená do dnešnej trasy.
Palisády

Palisády môže byť:
Cesta II. triedy 506 (Slovensko)

Cesta II. triedy 506 je cesta II. triedy na Slovensku v okrese Dunajská Streda. Spája Báč a Medveďov. Jej dĺžka je 35,000 km.
Priebeh.
Začiatok cestnej komunikácie sa nachádza v obci Báč, kde sa odpája z I/63. Pokračuje smerom na východ križovatkami s III/1381, III/1384, III/1415 a vchádza do obce Trstená na Ostrove. Ďalej pokračuje III/1418, vchádza do Gabčíkova, kde sa križuje s II/507 a III/1421, prechádza obcou Sap, kde sa križuje s III/1403 a vchádza do Medveďova. Tu sa križuje III/1422, III/1404 a končí na križovatke s I/13.
Brigitta Cimarolliová

Brigitta Cimarolliová (* 11. november 1958, Salzburg, Rakúsko) je rakúska modelka a herečka, ktorá tiež dosiahla pozoruhodné úspechy ako hráčka šachu, napriek tomu že sa ho naučila hrať až v 19. rokoch.
Život.
Už v 17. rokoch sa zúčastnila voľby Miss. V 18. rokoch bola zvolená za „Miss Salzburg“ a „Miss Young International“ v Tokiu. V nemeckom vydaní časopisu Playboy v novembri 1977 bola s mierami 90-60-90 a 58 kg pri 172 cm výške playmate mesiaca.
V nemeckom vydaní Penthouse zo septembra 1983 bola dievčaťom časopisu. Okrem toho jej obrázky boli ozdobou v časopisoch ako sú „Neue Revue“, „LUI“, „Oui“, „Exklusiv“, „Star Ladies“, „Sexy“, „Cover Girls“, „New York“, „High Society“, „Quick“, „Excelsior“, „Stern“, „Bunte“,katalogu od „D&amp;W“,katalog „Underfashion“ a pózovala v rôznych televíznych produkciách.
V roku 1983 účinkovala v povrchných produkciách „Taifun der Zärtlichkeit“ (alternativny názov „Die Geschichte der Puppen“). V roku 1985 vystupovala v nemeckej reklamnej kampani Dessous „Ein Sommernachtstraum“. V roku 1986 účinkovala vo videoklipe švédskej hardrockovej skupiny Treat „World of Promises“, spoločne s Falcom sa objavila v roku 1984 vo videoklipoch „No Answer (Hallo Deutschland)“ a "Ihre Tochter", v roku 1998 v dokumente „Falco – Hoch wie nie“. V polovici roku 2006 vyšiel titul pod názvom „Girls in Action“, ktorý obsahuje okrem iného hore uvedený titul „Ein Sommernachtstraum“.
Dosiahla titul šachovej majsterky krajiny Salzburg. Jej hrací potenciál v ratingu ELO je vo výške cca. 1700. Proti šachovému majstrovi sveta Anatolijovi Karpovovi dosiahla v simultánnom šachu dve remízy pri jednej prehre. Avšak v „Mega-Database“ firmy Chessbase, kde sú uložené milióny turnajových partií, nie je žiadna partia Brigitty Cimarolli.
Valabia tmavochvostá

Valabia tmavochvostá ("Petrogale penicillata") je druh cicavca z čeľade kengurovitých.
Základné dáta.
Valabia tmavochvostá je dlhá 50 - 60 cm a chvost je dlhý 50 - 70 cm. Váži 5 - 11 kg.
Výskyt.
Vyskytuje sa prevažne na juhovýchode Austrálie.
Valabia trpasličia

Valabia trpasličia alebo skalokengura trpasličia (lat. "Petrogale concinna", staršie "Peradorcas concinna") je druh z rodu "Petrogale" z čeľade kengurovité. V minulosti sa niekedy zaraďoval do samostatného rodu Peradorcas.
Charakteristika.
Vzhľadom sa podobá valabii tmavochvostej.
Dĺžka tela: 29 - 35 cm, dĺžka chvosta: 22 - 31 cm, hmotnosť: 1 - 1,7 kg.
Výskyt.
Valabia trpasličia sa vyskytuje v Austrálii, v severovýchode západnej Austrálie a v Arnhem Lande.
Tvrdá potrava.
V období sucha valabia trpasličia opúšťa svoju noru len v noci a živí sa rastlinou "Marsilea crenata". Obsahuje až 26 % kremičitanov. Táto veľmi tvrdá potrava vedie k silnému opotrebovaniu zubov, ktoré však po celý život dorastajú. Opotrebované zuby vypadávajú, nasledujúce zuby sa v čeľusti pohybujú dopredu a nahrádzajú ich, kým vzadu sa vytvárajú nové. Tento spôsob výmeny zubov je spoločný všetkým kengurovitým, obvykle však končí piatou stoličkou.
Kengura Doriova

Kengura Doriova ( Ramsay 1883) je druh stromovej kengury.
Areál rozšírenia.
Nová Guinea
Stanovisko.
Žije v dažďových a tropických lesoch západnej a centrálnej Novej Guinei.
V Novej Guinei a severovýchodnej Austrálii žije asi desať druhov stromových kengúr. Všetky majú krátke, široké a tlsté nohy a dlhé pazúry pre šplhanie po vetvách a dlhý chvost používajú ako protiváhu. Na rozdiel od iných kengúr môže kengura Doriova pohybovať zadnými nohami nezávisle od seba, teda chodiť aj skákať. Väčšinu času trávi na stromoch. Zo stromových kengúr je jednou z najväčších. Ako väčšina tohoto druhu žije prevažne samotársky a má nočnú aktivitu, jej potravou sú rôzne listy, púčiky, kvety a ovocie. Má čierne uši, srsť uprostred chrbta skrútenú vo víroch a svetlohnedý alebo krémovo sfarbený chvost. Gravidita trvá asi tridsať dní, samica rodí jedno mláďa, to sa prisaje na mliečnu bradavku vo vaku a saje mlieko až desať mesiacov. Ako všetky stromové kengury závisí od lesného prostredia, a preto ju ohrozuje rúbanie stromov a ďalšej formy presvetľovania lesov, i lov pre mäso.
Kengura tmavochvostá

Kengura tmavochvostá ("Macropus fuliginosus") je druh z čeľade kengurovité. Je to druh odlišný od väčšiny druhov podľa ochlpeného nosa a od kengury sivej podľa hnedého sfarbenia srsti.
Výskyt.
Vyskytuje sa na juhu Austrálie. Od Nového Južného Walesu a Viktórie, cez Južnú Austráliu až po Západnú Austráliu. Vo východnej časti oblasti sa často vyskytujú zmiešané populácie s kengurou sivou.
Základné dáta.
Dĺžka kengury tmavochvostej je 90 až 140 cm a jej chvostu 75 až 100 cm. Jej hmotnosť je 15 až 55 kg. Kengura skáče až 3 m do výšky a 10 m do diaľky.
Kengura parma

Kengura parma (lat. "Notamacropus parma"; staršie názvy: "Macropus parma", "Wallabia parma", "Protemnodon parma", "Thylogale parma") je druh z rodu "Notamacropus" (resp. "Macropus" v širšom zmysle) z čeľade kengurovité. Je to drobná kengura sivohnedej farby s bielym hrdlom a tmavým pruhom uprostred prednej polovice chrbta.
Výskyt.
V severovýchodnom Novom Južnom Walese, v úzkom pruhu pozdĺž pobrežia. V prírode žije samotársky a skrytým spôsobom života v oblasti hustých lesov a dažďových pralesov. Obýva eukalyptové lesy s hustým podrastom, ale na pastve potrebuje aj malé lesné rúbaniská.
Základné dáta.
Dĺžka kengury parma je 45 až 53 cm, chvost je rovnako dlhý. Jej hmotnosť je 3,5 až 6 kg. Rozdiel medzi samcom a samicou je takmer nebadateľný.
Zaujímavosti.
Kengura parma bol určitý čas považovaný za druh v prírode vyhynutý. Preto sa začali pokusy znovu odchovať voľne žijúce populácie zvierat, ktoré boli skôr dovezené na Nový Zéland a z chovu zoologických záhrad. Pred 30 rokmi boli vo východnom Novom Južnom Walesu prvýkrát opäť objavené voľne žijúce zvieratá. V súčasnosti tento druh nie je hojný, no jeho prežitie sa zdá byť zaistené.
Existencia

Existencia (v niektorých kontextoch aj existovanie) môže byť:
Whale Island

Whale Island môže byť:
Referencia

Referencia môže byť:
Referencia alebo bibliografická referencia môže byť:
Štátny znak Maďarska

Štátny znak Maďarska bol prijatý 3. júla 1990 ako identický so znakom Uhorska používaným pred rokom 1918. V priebehu roka 1990 ešte prešiel drobnou úpravou do súčasnej podoby. Je to prepolený štít obsahujúci kombináciu tzv. nového znaku a tzv. starého znaku; štít ma na vrchu svätoštefanskú korunu, ktorá má na na vrchole šikmý kríž. Podrobnosti pozri v článku Znak Uhorska.
Historický vývoj znaku.
Uhorsko.
"Pozri Znak Uhorska"
Hendrik Dreekmann

Hendrik Dreekmann (* 29. január 1975, Bielefeld, Nemecko) je bývalý nemecký profesionálny tenista. Hendrik Dreekmann bol v roku 1996 na 39. mieste medzinárodného rebríčka ATP.
Milionár (televízna relácia)

 
Milionár je celosvetovo najúspešnejšia kvíz show, ktorá vznikla v Spojenom kráľovstve v roku 1998.
Na Slovensku ju v rokoch 2000 až 2006 vysielala TV Markíza, kde hlavná výhra bola najskôr 1 milión, neskôr 5 miliónov slovenských korún. Súťaž uvádzal Martin Nikodým. Pravidlom súťaže bolo správne zodpovedať 15 súťažných otázok, a tak sa dopracovať k hlavnej výhre. Súťažiaci mal k dispozícii troch žolíkov – 50:50, priateľa na telefóne, pomoc publika. Taktiež mal 2 garantované sumy – 5. a 10. otázku.
Z dôvodu nepredĺženia licencie ju TV Markíza nemohla ďalej vysielať. Sledovanosť sa hýbala niekedy aj okolo 2 miliónov divákov.
O necelý rok neskôr t. j. 2007, súťaž vrátila na obrazovky verejnoprávna RTVS. Moderátorkou relácie bola Iveta Malachovská. Pravidlá ostali v podstate nezmenené, avšak pribudol nový žolík – tzv. „switch“ alebo „výmena otázky“. Tohto žolíka získal súťažiaci po zodpovedaní prvej garantovanej hranice (5. otázka). Hlavná výhra sa zdvojnásobila až na 10 miliónov slovenských korún.
Milionár sa na obrazovkách RTVS udržal necelý rok, a kvôli nízkej sledovanosti si diváci mohli pozrieť poslednú časť koncom marca roku 2008.
Pravidlá.
Súťažiaci sa mohli prihlasovať do súťažného programu pomocou špeciálneho telefónneho čísla alebo neskôr pomocou internetového dotazníka, na základe registrácie súťažiaceho, obvolávala produkcia jednotlivé prihlásené a tí podstupovali základný znalostný kvíz a rôzne druhy otázok, podľa ktorých sa vybrali súťažiaci do rýchlych prstov.
Súťažiaci, ktorý vyhrá rýchle prsty (zoradí štyri možnosti za sebou podľa inštrukcií), a zároveň je najrýchlejší, postúpi do horúceho kresla, kde ho čaká sada pätnástich otázok. Súťažiaci si môže vybrať pri akejkoľvek otázke odstúpiť zo súťaže a odniesť si poslednú vyhranú sumu. V rámci hry ho čakajú tri garantované hranice, ktoré udávajú minimálnu sumu, ktorú si po ich prekročení súťažiaci odnesie, pokiaľ zodpovie následnú otázku nesprávne.
Na záver programu sa môže ozvať klaksón, ktorý značí, že súťažiaci nestihol dohrať hru v časovom slote jedného dielu. Súťažiaci sa vracia v ďalšom diele a svoju hru dohráva, pokiaľ klaksón zaznie počas zadávania otázky, v budúcom kole bude súťažiacemu zadaná nová otázka.
Žolíky.
Počas hry boli ponuknuté tri žolíky (v rokoch 2007 – 2008 štyri žolíky):
Otázky, žolíci a výhry.
Milionár na TV Markíza (20002006).
15 otázok, 3 žolíci 
Neskôr 4. septembra 2001 stúpla výhra na 5 miliónov slovenských korún.
15 otázok, 3 žolíci
Milionár na RTVS (20072008).
15 otázok, 4 žolíci
Neskôr 4. októbra 2007 stúpla výhra na 10 miliónov slovenských korún.
15 otázok, 4 žolíci:
Chlamydia trachomatis

Chlamydia trachomatis sú gramnegatívne baktérie, ktoré parazitujú vo vnútri vnímavých buniek slizníc. Majú dvojfázový životný cyklus, ktorý sa odohráva mimo aj vo vnútri bunky. Cyklus je ukončený prasknutím bunky a výsevom infekčných teliesok, ktoré infikujú ďalšie bunky. Tento cyklus trvá obvykle 48 až 72 hodín. 
Chlamydia trachomatis je najčastejšie ochorenie prenášané pohlavným stykom, ktoré, ak sa nelieči, môže spôsobiť vážne problémy najmä u žien.
Príznaky:
Vanga

Vanga, vlastným menom Vangelija Pandeva Dimitrova - Gušterova (* 31. január 1911, Strumica, Severné Macedónsko – † 11. august 1996, Petrič, Bulharsko) bola bulharská nevidiaca veštkyňa.
Jej život je opradený rôznymi mýtmi. Údajne v ranom detstve prežila silnú búrku, pri ktorej prišla o zrak, ale zároveň nadobudla veštecké schopnosti. Pravda je, že počas socializmu sa tešila úcte najvyšších straníckych predstaviteľov, čo bolo v rozpore s ich materialistickým svetonázorom. Mnohé jej veštby nebudili svojho času veľkú dôveru. Napríklad o Kursku povedala: Kursk zatopí voda a nikto neprežije. Mnohí si mysleli, že má na mysli mesto Kursk a vysmievali sa tejto veštbe. Takže rovnako ako u Nostradama sa samotná veštba dá úplne objasniť až po danej udalosti.
Benny Goodman

Benny Goodman, celým menom Benjamin David Goodman (* 30. 5 1909, Chicago, USA† 13. 6 1986, New York, USA) bol legendárny swingový kapelník, (neskôr džezový) klarinetista, skladateľ a herec, ktorý si počas dlhoročnej kariéry vyslúžil prezývky ako „Kráľ swingu“, „Patriarcha klarinetu“, „Pán profesor“ alebo „Starý swingový štátnik“.
Jeho bigband sa spočiatku preslávil ako súčasť zábavného programu Let's Dance, ktorý bežal v sobotu večer na televíznom kanáli NBC na začiatku roku 1935. Svoju kariéru začal už ako 20 ročný v roku 1929, keď hrával s populárnymi skupinami a orchestrami, ktoré okrem vystupovania v televízii a rádiu aj nahrávali hudbu ku krátkym filmom.
V júli 1935, Goodmanov orchester nahral najznámejšie skladby „"King Porter Stomp"“ a „"Sometimes I'm Happy"“ pre ktoré aranžmán upravil klavirista a skladateľ Fletcher Henderson. Jelly Roll Morton a Joe „King“ Oliver nahrali skladbu „"King Porter Stomp"“ už v roku 1924.
Austrálsky hodvábny teriér

Austrálsky hodvábny teriér je plemeno psa uznané v FCI v skupine 3 pod číslom 236.
Vzhľad.
Austrálsky hodvábny teriér je kompaktný, dobre stavaný pes dosahujúci v kohútiku výšku 23 cm. Dĺžka tela by mala byť primeraná k jeho výške. Vyznačuje sa jemnou, hladkou, lesklou a hodvábnou srsťou. Sfarbenie má byť modré s trieslovou alebo sivomodré s trieslovou, pričom sa uprednostňujú sýtejšie farby. Austrálsky hodvábny teriér má malé, do písmena V formované uši, ktoré nosí vzpriamené. Šteniatka sa rodia čierne. 
Temperament.
Austrálsky hodvábny teriér má typický teriérsky temperament. Je ostrý strážca, dynamický a sebavedomý.
Pôvod.
Toto plemeno bolo vyšľachtené v 19. storočí v Austrálii krížením jorkšírskeho teriéra a austrálskeho teriéra.